《边将》
明代·王洪

曾驱飞将下天关，太白光芒照夜寒。暗出奇兵搜瀚海，远追穷虏过阴山。

雕戈高枕风尘静，白羽清谈意气闲。为报汉廷诸将相，临边如此古来难。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。